Pentti Saarman

Pentti Aarne Saarman (28. heinäkuuta 1941 Vanaja – 23. kesäkuuta 2021) oli suomalainen nyrkkeilijä.Siukonen (2001), s. 289.

Saarman edusti Suomea Münchenin 1972 olympialaisten kevyessä välisarjassa (alle 63,5 kg). Hän hävisi ensimmäisellä kierroksella kuubalaiselle Andrés Molinalle kehätuomarin keskeytyksellä kolmannessa erässä.Lounasheimo (1987), s. 748. Pohjoismaiden mestaruuskilpailuissa Saarman saavutti hopeaa vuonna 1970.

Seuratasolla Saarman edusti Hämeenlinnan Kisaa, Hämeenlinnan Ahmoja ja Hämeenlinnan Iskua. Hän voitti Suomen mestaruuden vuonna 1970 sekä saavutti SM-hopeaa vuonna 1968. Hän voitti TUL:n mestaruuden vuosina 1970 ja 1972. Aktiiviuransa jälkeen hän toimi nyrkkeilyvalmentajana.

Pentti Saarmanin veljentyttäret Niina Saarman-Bartholdi ja Sanna Saarman ovat yleisurheilun Suomen-mestareita ja maaotteluedustajia.

 Lähteet 



 Viitteet 

Luokka:Suomalaiset nyrkkeilijät
Luokka:Vuonna 1941 syntyneet
Luokka:Vuonna 2021 kuolleet